सुप्रीम कोर्ट की मनाही के बाद भी खनन जारी  
बेल्लारी ज़िला प्रशासन ने शनिवार को आयरन ओर ले जा रहे 49 ट्रकों को पकड़ा। यह सारे ट्रक बेल्लारी माइनिंग कॉरपोरेशन के लिए आयरन ओर ले जा रहे थे।
सुप्रीम कोर्ट की रोक के बावजूद कर्नाटक के बेल्लारी में लौह अयस्क यानी आयरन ओर का खनन जारी है। बेल्लारी ज़िला प्रशासन ने शनिवार को आयरन ओर ले जा रहे 49 ट्रकों को पकड़ा। यह सारे ट्रक बेल्लारी माइनिंग कॉरपोरेशन के लिए आयरन ओर ले जा रहे थे। इस कंपनी के मालिक वही गल्ली जनार्दन रेड्डी और उनके भाई हैं जिनकी चर्चा लोकायुक्त संतोष हेगड़े ने अपनी रिपोर्ट में की थी। रेड्डी बंधुओं से रिश्तों के चलते राज्य के मुख्यमंत्री बीएस येदियुरप्पा को अपनी कुर्सी भी गंवानी पड़ी है।